Se billedserie Her Skoleleder Annika Bramming ved den nu lukkede skole. Skolens ledelse besluttede fredag formiddag at lukke skolen ned og sende eleverne hjem. Foto: Mia West

Send til din ven. X Artiklen: Fnat lukker hel skole øjeblikkeligt: Flere end 130 elever i behandling Modtagerens email * : Din e-mail * : Dit navn * : Evt. kommentar: *) skal udfyldes.

Fnat lukker hel skole øjeblikkeligt: Flere end 130 elever i behandling

Næstved - 15. december 2017 kl. 09:20 Af Mia Than West/Anna C. Møhl Kontakt redaktionen: sndk@sn.dk

OPDATERING KLOKKEN 10.58: Kobberbakkeskolen, afd. Sydby på Parkvej i Næstved lukker med øjeblikkelig virkning. Flere end 130 af skolens 413 elever er sendt i behandling for fnat. Det skriver Sjællandske. Skolens ledelse besluttede fredag formiddag at lukke skolen ned og sende eleverne hjem. Skolen genåbner tirsdag morgen. Fnat er en hudlidelse, der resulterer i et særlig generende og smertefuldt kløende udslæt, som kan behandles med creme. Kobberbakkeskolen, afd. Sydby, er ramt af fnat. Over 200 skoleelever blev torsdag eftermiddag sendt hjem.

Af dem er 22 indtil videre smittet med fnat. Derudover er seks medarbejdere også smittet, og det tal er fortsat stigende, fortæller skoleleder Annika Bramming. - Der er rigtig mange. Jeg har ikke overblik over, hvor mange smittede vi er oppe på. Vi tager alle forholdsregler, og vi gør alt, hvad vi kan, forsikrer hun.

Udbruddet af fnat blev opdaget, da en elev i en af specialklasserne på Centerafdelingen var hos lægen og fik det konstateret. Skolen tog straks kontakt til Statens Serum Institut og besluttede efterfølgende at sende alle elever hjem i de berørte klasser.

Mikrobiologisk afdeling i Slagelse har haft udbruddet på lægekonference torsdag, og herfra lyder meldingen, at man skal tage den med ro og kontakte lægen, hvis der er mistanke om smitte.

Fnat er en hudlidelse, der resulterer i et særlig generende og smertefuldt kløende udslæt, som kan behandles med creme.

Hele Centerafdelingen er lukket ned, og skadeservicefirmaet er netop nu i gang med at rengøre og desinficere de berørte lokaler. Når alt er rengjort, skal det stå i 72 timer.

- Vi vasker alle ting ned. Det smitter fuldstændig som ved skoldkopper. Vi render ikke rundt og krammer hinanden, siger skoleleder Annika Bramming.

Hvis alt får efter planen, kan nogle klasser åbne igen mandag. Skoleleder Annika Bramming informerer løbende forældrene via Skoleintra.

relaterede artikler

Ro på fnatcreme-salget 04. januar 2018 kl. 14:06

Fnatalarm afblæst - nu er der igen ro på 04. januar 2018 kl. 08:45

Lions donerer 10.000 kroner til fnatmiddel 23. december 2017 kl. 20:01